Personeel werk doelgerig saam | Netwerk24
Personeel werk doelgerig saam
Die bekwame personeel van Oos-OVS Motors is van links, voor: Corlia de Villiers (administrasie), Annastasiea Molaba (kantoorhulp), Maria Mabizela (skoonmaker) en Doné van der Westhuizen (finansiering); middel: Jonas Mthombeni (assistent in werkswinkel), Bethuel Moeti (drywer), Donald Stevens (bestuurder-eienaar), Leon van Vuuren (verkope) en Philip Wagner (vakleerling); agter: Jan Claassen (motorwerktuigkundige), Evert Terblanche (werkswinkelbestuurder) en Peter van der Westhuizen (verkoopsbestuurder).Foto: Martinette Hay
Oos-OVS Motors vier vanjaar vier dekades van voortreflikheid.
’n Suksesverhaal soos dié kom egter nie vanself nie.
“Die Here seën ons,” sê Donald Stevens, bestuurder-eienaar. Genade van bo loop soos ’n goue draad deur dié motorhandelaar se geskiedenis.
Nog ’n rede vir die sukses is die bekwame personeel. Oor die jare heen is personeelveranderinge nie iets wat gereeld by dié motorhandelaar gebeur nie.
Annastasiea Molaba, kantoorhulp, werk reeds by dié onderneming sedert die deure in 1979 oopgemaak het. Sy het reeds 40 jaar se diens op haar kerfstok.
“Die personeel werk doelgerig om ons reputasie as puik en goeie tweedehandse motors gestand te doen,” sê Stevens.
Oos-OVS Motors bedank elke personeellid vir hul lojaliteit en harde werk.
Stevens is dankbaar teenoor al sy lojale kliënte en sakevriende wat die onderneming al jare lank ondersteun.
Daarsonder kan geen onderneming funksioneer nie.
Stevens sonder Standard Bank se bestuur uit, wat al 40 jaar saam met hom die pad stap en bedank ook die finansieringsbanke vir uitstekende diens.